| 粵語拼音方案 |
| --- |
|  |
| 粵語 |
| 廣州話及港式粵語主流方案：

* 粵語反切＊（基於分韻撮要）

* 粵拼（香港語言學學會粵語拼音方案）

敎材使用方案：
* 教育學院拼音方案
* 耶魯粵語拼音
* 劉錫祥拼音
* 黃錫凌式音標

政府方案：
* 廣州話拼音方案
* 香港政府粵語拼音
* 澳門政府粵語拼音

歷史方案：
* Meyer-Wempe
* 粵語標準羅馬拼音
* 粵語羅馬字
* 粵語注音符號＊
* 黃錫凌羅馬拼音
* 趙元任粵語羅馬字

社會共融方案：
* 粵語點字＊

小眾原創方案：
* 假名粵語注音＊
* 諺文粵語注音＊
* 越式粤拼
* Penkyamp方案
* 新法蘭西粵語拼音方案

（帶＊號者並非羅馬字母方案）
**粵語拼音對照表** |
| * 睇
* 傾
* 改
 |

**教院拼音**方案，又叫**《常用字廣州話讀音表》拼音**方案，係一種標準粵語嘅羅馬拼寫方案，有啲敎材同敎育硏究項目都用過佢。

特點
--

「教院拼音」方案嘅特點，係依從國際音標，同時喺有規律嘅情況下，將國際音標羅馬字母化，方便啲人用一般電腦鍵盤輸入，亦可以避免亂碼同埋冇咗啲字符呢類問題。由於佢係以《粵音韻彙》裏面所使用嘅國際音標（寬式）做基礎，佢嘅羅馬字母拼寫，就可以同國際音標好有規律咁樣直接對應，方便咗用者响「教院拼音」同國際音標（寬式）兩個系統之間嘅轉換，唔使額外學習咁多嘢。

另一方面，「教院拼音」完全採用一般電腦鍵盤可以直接輸入嘅英文羅馬字母嚟拼寫，免除輸入、顯示特別符號嘅煩惱。

所以，佢能夠同時滿足「準確標注語音音素」同「方便資料的輸入、儲存和傳送」兩項要求，一直以來受到教育界嘅歡迎。

發展同歷史
-----

呢套「教院拼音」系統，最早係由余秉昭司鐸响佢1971年在所寫嘅《同音字彙》使用，只係當時佢把聲調直接用「上平」、「上上」、「上去」、「下平」、「下上」、「下去」、「上入」、「中入」、「下入」（即今天所稱的「陰平」、「陰上」、「陰去」、「陽平」、「陽上」、「陽去」、「陰入」、「中入」、「陽入」）呢啲文字寫出嚟。

到咗1990年，香港教育署語文教育學院中文系（後來歸併入香港教育學院，成為佢嘅一部份）出版嘅《常用字廣州話讀音表》，就將聲調由「上平」、「上上」、「上去」呢啲文字，改做「1」、「2」、「3」等數字標調。1994年香港教育署語文教育學院中文系出版嘅《常用字廣州話異讀分類整理》，亦沿襲《常用字廣州話讀音表》嘅做法。之後，呢套「教院式」方案就定型，而且獲得教育界垂青。

2000年出版嘅《廣州話正音字典》沿用「教院拼音」方案，亦都將方案嘅「長a音」固定拼寫做「aa」。主編這些字典嘅學者詹伯慧認為，呢套拼音方案多年嚟已經喺香港中、小學廣泛採用，香港教師都熟悉。2002年施仲謀主編嘅《廣州音北京音對應手冊》，2003年浸會大學中文系教授潘慧如等人主編嘅《小學中文科常用字研究報告》、《小學中文科常用字表》同埋佢個網站等等，亦都沿用呢套拼音系統。

不過香港語言學學會喺1993年推出香港語言學學會粵語拼音方案，簡稱粵拼，佢跟「教院式」方案有好多相似之處，但係佢因應過往嘅不足（例如有啲口語音節無法拼寫嘅問題）而改善、補完，喺設計上係完善過「教院式」方案。喺推出十年間，粵拼漸漸取代咗「教院式」方案嘅地位，無論喺學界定日常生活，都獲得更加廣泛嘅應用同支援。香港教育學院（而家已經升格做香港教育大學）語言學及現代語言系嘅粵語語料庫同粵語自學平台，亦都採用粵拼，而非「教院式」方案。當中負責粵語自學平台嘅片岡新教授表示，好多學者都認為粵拼係最好嘅方案，網上資源又比較多，學生學識粵拼後，自己打字都好方便。所以香港教育大學目前已經唔再用「教院式」方案。香港各間大學亦都相繼改用粵拼。

方案內容
----

「教院拼音」粵語拼音方案的拼音字母，由拉丁字母 a 至 z 組成，聲調就以阿拉伯數字 1 至 9 (或 1 至 6 ) 標示。

### 聲母

19個，請睇下面個表：

**聲母表**|  | 雙脣音、脣齒音 | 舌尖音 | 軟顎音、聲門音 | 脣化軟顎音 | 噝音、硬顎音 |
| --- | --- | --- | --- | --- | --- |
| 聲母 | b | p | m | f | d | t | n | l | g | k | ng | h | gw | kw | w | dz | ts | s | j |
| 國際音標 | [p] | [pʰ] | [m] | [f] | [t] | [tʰ] | [n] | [l] | [k] | [kʰ] | [ŋ] | [h] | [kʷ] | [kʷʰ] | [w] | [ts] | [tsʰ] | [s] | [j] |
| 漢字例子 | 巴baa | 怕paa | 媽maa | 花faa | 打daa | 他taa | 那naa | 啦laa | 家gaa | 卡kaa | 牙ngaa | 蝦haa | 瓜gwaa | 誇kwaa | 蛙waa | 渣dzaa | 叉tsaa | 沙saa | 也jaa |

### 韻母

#### 韻腹

8個，請睇下面個表：

**韻腹表**|  | 不圓唇韻腹 | 圓唇韻腹 |
| --- | --- | --- |
|
| 韻腹 | aa | a | e | i | o | u | oe | y |
| 國際音標 | [aː] | [ɐ] | [ɛː]/[e] | [iː]/[ɪ] | [ɔː]/[o] | [uː]/[ʊ] | [œː]/[ɵ] | [yː] |
| 漢字例子 | 沙 saa | 新 san | 些 se四 sei | 詩 si星 sing識 sik | 疏 so蘇 sou | 夫 fu風 fung福 fuk | 靴 hoe詢 soen | 書 sy |

#### 韻尾

9個，請睇下面個表： 

**韻尾表**|  | 元音韻尾 | 鼻音韻尾 | 塞音韻尾 |
| --- | --- | --- | --- |
| 韻尾 | -i | -u | -y | -m | -n | -ng | -p | -t | -k |
| 國際音標 | [-i] | [-u] | [-y] | [-m] | [-n] | [-ŋ] | [-p̚] | [-t̚] | [-k̚] |
| 漢字舉例 | 西 sai | 收 sau | 需 soey | 心 sam | 新 san | 生 sang | 濕 sap | 失 sat | 塞 sak |

#### 韻母表

**韻腹**加**韻尾**組成粵拼嘅**韻母**，共58個：

（方括號內係國際音標，其中[ɵ]亦寫成[œ˔]或[ø]，所有例字淨係攞佢嘅韻母）

**韻母表**| 行列 | - | i 列 | u 列 | y 列 | m 列 | n 列 | ng 列 | p 列 | t 列 | k 列 |
| --- | --- | --- | --- | --- | --- | --- | --- | --- | --- | --- |
| aa 行 | aa 渣[aː] | aai 齋[aːi] | aau 嘲[aːu] | - | aam 站[aːm] | aan 讚[aːn] | aang 掙[aːŋ] | aap 集[aːp̚] | aat 扎[aːt̚] | aak 責[aːk̚] |
| a 行 | - | ai 擠[ɐi] | au 周[ɐu] | - | am 斟[ɐm] | an 珍[ɐn] | ang 增[ɐŋ] | ap 汁[ɐp̚] | at 姪[ɐt̚] | ak 則[ɐk̚] |
| e 行 | e 些[ɛː] | ei 四[ei] | eu 掉\*[ɛːu] | - | em 舔\*[ɛːm] | en 𨋍\*[ɛːn] | eng 鄭[ɛːŋ] | ep 夾\*[ɛːp̚] | et 坺\*[ɛːt̚] | ek 石[ɛːk̚] |
| i 行 | i 思[iː] | - | iu 消[iːu] | - | im 閃[iːm] | in 先[iːn] | ing 升[ɪŋ] | ip 攝[iːp̚] | it 泄[iːt̚] | ik 識[ɪk̚] |
| o 行 | o 可[ɔː] | oi 開[ɔːi] | ou 好[ou] | - | - | on 看[ɔːn] | ong 康[ɔːŋ] | - | ot 喝[ɔːt̚] | ok 學[ɔːk̚] |
| oe 行 | oe 靴[œː] | - | - | oey 需[ɵy] | - | oen 詢[ɵn] | oeng 雙[œːŋ] | - | oet摔[ɵt̚] | oek 腳[œːk̚] |
| u 行 | u 夫[uː] | ui 灰[uːi] | - | - | - | un 歡[uːn] | ung 風[ʊŋ] | - | ut 闊[uːt̚] | uk 福[ʊk̚] |
| y 行 | y 書[yː] | - | - | - | - | yn 孫[yːn] | - | - | yt 雪[yːt̚] | - |
| 鼻音韻 | - | - | - | - | m 唔[m̩] | - | ng 吳[ŋ̩] | - | - | - |

* 掉、舔、𨋍、夾、坺係口頭語音，唔存在於傳統讀書音中。

#### 鼻音獨立韻

兩個，係：m（唔）、ng（吳、五）

### 聲調

**聲調表**| 聲調 | 陰平 | 陰上 | 陰去 | 陽平 | 陽上 | 陽去 | 陰入 | 中入 | 陽入 |
| --- | --- | --- | --- | --- | --- | --- | --- | --- | --- |
| 調值 | 55/53 | 35 | 33 | 11/21 | 23 | 22 | 5 | 3 | 2 |
| 國際音標 | ˥/˥˧ | ˧˥ | ˧ | ˩/˨˩ | ˨˧ | ˨ | ˥ | ˧ | ˨ |
| 漢字例子 | 分 | 粉 | 訓 | 焚 | 奮 | 份 | 忽 | 發 | 佛 |
| 代表數字 | 第1聲 | 第2聲 | 第3聲 | 第4聲 | 第5聲 | 第6聲 | 第7聲 | 第8聲 | 第9聲 |
| 拼音 | fan**1** | fan**2** | fan**3** | fan**4** | fan**5** | fan**6** | fat**7** | faat**8** | fat**9** |

實際上高陰入、低陰入、陽入聲調嘅音高，同陰平、陰去、陽去係一樣嘅，呢啲入聲調用韻尾 -p、-t、-k 嚟區分。傳統聲調嘅定義，包括抑揚性（即係實際音高）同頓挫性。而入聲韻尾 -p、-t、-k 正正係影響咗頓挫性。所以粵語有「九聲六調」，標調時就算唔用7至9，淨係依實際音高用1至6，都可以睇韻尾字母嚟區分入聲。

拼寫舉例
----

|  |  |
| --- | --- |
| **春曉**　　**孟浩然** | **Tsoen1 Hiu2**　　**Maang6 Hou6jin4** |
| 春眠不覺曉， | Tsoen1 min4 bat7 gok8 hiu2, |
| 處處聞啼鳥。 | Tsy3 tsy3 man4 tai4 niu5. |
| 夜來風雨聲， | Je6 loi4 fung1 jy5 sing1, |
| 花落知多少？ | faa1 lok9 dzi1 do1 siu2? |

同其他粵語拼寫方案比較
-----------

### 同粵拼嘅分別

大多數粵語音素，本方案同粵拼一致。例外嘅有：

* 粵拼分別用 *eo* 同 *oe* 表示 /ɵ/ 同 /œː/，而本方案就用 *oe* 同時表示呢兩個元音。
* 粵拼用 *eoi* 表示 /ɵy/ ，而本方案就用 *oey* 。
* 粵拼用 *z* 表示 /ts/，而本方案就用 *dz* 。
* 粵拼用 *c* 表示 /tsʰ/，而本方案就用 *ts* 。
* 粵拼用 *yu* 表示 /y/，而本方案就用 *y* 。
* 粵拼表示聲調嘅數字唔使上標，而本方案表示聲調嘅數字預設係上標。陰入、中入、陽入聲三個聲調，粵拼用 1、3、6，本方案用 7、8、9。

參考
--

1. ↑  香港教育大學粵語自學平台
2. ↑  LML The Education University of Hong Kong：7 粵語自學平台

出面網頁
----

* 中文字元資料頁：粵語拼盤（教院拼音版）
* 小學中文科常用字研究
* 香港教育學院粵語網路課堂
* 粵語拼音輸入法（以「教院拼音」做正音）
* 粵語拼盤 (粵語拼音自學課程)
* 廣東話拼音輸入法(免費)
* 粵音資料集叢